***Olejkár*** je kniha, ktorá vyšla v nakladateľstve Tatran ako zväzok edície Čítanie študujúcej mládeže v roku 1977, a ktorú napísal slovenský dejateľ a prvý slovenský predseda Slovenskej národnej rady Jozef Miloslav Hurban. V knihe sú dva príbehy, *Olejkár* – historická povesť zo 14. storočia, satirická noveleta *Od Silvestra do Troch kráľov* a 8 strán obrazovej prílohy. Autor postavu Matúša Čáka Trenčianskeho v diele *Olejkár* idealizuje a glorifikuje.

Obsah
-----

Preskočiť obsah diela **Upozornenie.** Článok alebo jeho časť prezrádza zápletku, pointu alebo rozuzlenie diela!

### Olejkár

1. kapitola
Dve vetrom ošľahané, poobmŕzané a ozbrojné postavy prichádzajú v posledný deň roku 1299 na koni do Trenčína. Príchodiaceho paholok *Ďuro* a zlatníkova slúžka *Ilena* opatrujú kone príchodiaceho.

2. kapitola
*Hrabovec* a taktiež známi pod menom *Olejkár*, známy doktor a mastičkár, ktorý má i Matúšovu dôveru, vchádza na Silvestra do zlatníkovej chyže, v ktorom ho zlatník navádza na otrávenie noža za dvesto dukátov. Tento otrávený nôž je určený do Ostrihomu. Ďalej sa spomenú zlatníkova sestra *Želmíra*, Matúšov palatín *Felicián* a Hrabovcova žena *Milada*, na ktorú si *Felicián* údajne robí zálusk.

3. kapitola
Zatiaľ, čo *Hrabovec* rokoval v Trenčíne požiadala jeho dcéra *Ľudmila*, matku *Miladu* aby požehnala ich lásku s *Vítom*. *Vít* bol chlapec, ktorého *Hrabovec* priviedol do vlastného domu ako dieťa. *Hrabovec* bol zásadne proti tejto láske.

4. kapitola
Opis politickej situácie v Uhorsku za čias *Matúša Čáka Trenčianskeho*. *Matúš* pozoruje zo svojho hradu Považie a "slovenský ľud".

5. kapitola
*Matúša* navštívia spojenci z Ostrihomu. Preberajú spolu plán ako na uhorský trón dosadiť českého kráľa *Václava II.*.

6. kapitola
Opis *Víta*. *Hrabovec* posiela Víta s otrávenými mastičkami i otrávenou dýkou do Trenčína. Ten sa však po ceste zastaví v krčme, kde od neho vyzvedia, čo nesie. Pred Trenčínom ho zbojníci prepadnú, no mešťanom *Čachtickému* a *Zlatovskému*, ktorí prepad zbadali sa podarí Víta zachrániť. 

7. kapitola
*Matúš* navštevuje Prahu a *Václava II.*. Korunovácia *Václava III.* (syna *Václava II.*) v Stoličnom Belehrade za uhorského kráľa kaločským biskupom *Ilmurom* a oslavy v Budíne.

8. kapitola
Vít sa mylne domnieva, že tí, ktorí ho prepadli sú mešťania ktorí ho oslobodili a u ktorých sa prebral z bezvedomia. Preto utečie a v Hrabovcovej chatrči nebadane vypočuje úkladný rozhovor a úkladné plány zlatníka – trenčianskeho richtára a *Hrabovca*, ktorí sa chystajú otráviť *Ilmura* a *Matúša*.

9. kapitola
*Vít* presvedčí *Ľudmilu*, že musia spolu ujsť, po matku sa chcú vrátiť neskôr. 

10. kapitola
*Vít* varuje *Matúša* pri Váhu, ktorý práve odprevadil *Hrabovca* splavujúceho sa po Váhu do Ostrihomu. Keď *Vít* potrie Olejkárovim odvarom pysk šteňaťa, šteňa padne mŕtve na zem. *Matúš* volá *Víta* na zámok, ale ten mu zmizne v lese. *Matúš* vyhľadá zlatníka-richtára a pristihne ho pritom ako chystá otrávené jedlo pre uväznených mešťanov *Zlatovského* a *Čachtického*, Matúšových spojencov a *Vítových* vysloboditeľov, ktorých dal richtár uväzniť do najhlbších komôr väznice. 

11. kapitola
Colníci medzi Považím a Moravou zadržia *Víta*, *Ľudmilu* preoblečenú za muža a ich nosiča.

12. kapitola
Osamelú Hrabovcovu ženu odvádzajú z Hrabovcovho domu na Matúšov zámok.

13. kapitola
Ostrihomského biskupa *Ilmura* včas zastihne Matúšova správa o Hrabovcových úkladoch a keď Hrabovec pristane plťou v Ostrihome, ho dáva Ilmur priamo zatknúť a posiela ho do Trenčína. Na trenčianskom hrade sa konal súd. Zlatníka-richtára odsúdili na smrť. Mešťan *Čachtický* je nový richtár. Hrabovec takisto priznal a uznal svoju vinu. Zdôvodňuje svoje konanie dávnou láskou k richtárovej sestre *Želmíre* a rozpráva o svojej minulosti kde vyjde najavo, že *Vít* a *Ľudmila* sú brat a sestra. *Vít* sa odovzdá do Matúšových služieb a *Ľudmila* vystaví kláštor. 

### Od Silvestra do Troch kráľov

1. kapitola
Úvod autora. 50 ročný kapitalista *Šúplata* z Bruchaloviec premýšľa na Silvestra o tom, žeby sa mal konečne oženiť. Pekne sa vychystá na pytačky k *Ľudmile*. Pri odchode z domu vo dverách stretne svoju krivú kuchárku *Ilonu*, ktorá v meste kúpila drahý lós do lotérie a teraz ho žiada aby ho od nej odkúpil, nakoľko on má viacej peňazí ako ona. Šúplata odmieta.

2. kapitola
Dvaja Slováci z Bruchaloviec, spisovateľ *Jaroslav Milenský* a jeho verný priateľ *Brožek* filozofujú o slovenskom národe. *Milenský* sa taktiež chystá k *Ľudmile*, ktorá sa mu páči. Autor príbehu vyzýva čitateľov oddýchnuť si od čítania a zafajčiť si.

3. kapitola
Opis starej a mladej *Hovorkovej* (teda *Ľudmily*). Najprv prichádza k *Ľudmile Šúplata* krátko nato *Milenský*. Stará *Hovorková* praje sobášu so *Šúplatom*, *Ľudmila* má radšej *Milenského*. *Šúplata* si počína neokrôchane pri odchode spadne zo schodov a stratí a zabudne si palicu.

4. kapitola
Na druhý deň, na Nový Rok sa v Bruchoslaviciach roznesie, že *Šúplata* je ženíchom. Kuchárka *Ilona* znovu skúsi ponúknuť Šúplatovi lós. Keď *Šúplata* odmietne, ide Ilona s lósom k mladému *Brožekovi*, ten však nie je doma.

5. kapitola
Kamarát *Brožek* oznámi priateľovi *Milenskému*, že *Šúplata* je *Ľudmilin* ženích.

6. kapitola
*Hurdálková*, ktorá by radšej videla keby sa *Šúplata* zaujímal o jej dcéru prichádza k Šúplatovi a odrádza ho pod rôznimi zámienkami od sobáša s Ľudmilou. Láska je však mocnejšia, Šúplata sa vyberie za Ľudmilou.

7. kapitola
Deň pred Troma kráľmi vyzradí Brožek Milenskému, že to on poslal Hovorkovú k Šúplatovi. Nato sa obidvaja vyberú k Hurdálkovím.

8. kapitola
Šúplata už so starou Hurdálkovou vyjednáva ohlášky, ktoré sa majú konať čo najrýchlejšie, zajtra na Troch kráľov, keď mu do toho prídu Milenský s Brožekom. Brožek flirtuje s Ľudmilou až tak, že to rozhnevá nielen Šúplatu ale i Milenského, ktorý nahnevaný odchádza. Vyjde najavo, že Ilonin lós vyhral v lotérii 1. cenu.

9. kapitola
Šúplata sa ponáhľa domov a žiada slúžku Ilonu o ruku mysliac na 200 000 zlatých. V kostole sú ohlášky. Brožek príde za Milenským a odvádza ho do Hovorkov. Tam vyjde najavo, že Brožek kúpil od Ilony ten výherný žreb. Ten daroval Milenskému aby stará Hovorková privolila svadbe Milenského a Ľudmily.

10. kapitola
Šúplata domáha od Ilony lós. Keď vyjde najavo, že Ilona žreb predala, posiela ju za Brožekom aby ho odkúpila späť. Brožek, ktorý dal lós Milenskému, ju posiela k Milenskému ale ten jej nedá lós, ale 15 zlatých ako odmenu. Šúplata dlho plače. Doslov autora.

 Opis zápletky alebo rozuzlenia príbehu sa tu končí.

Zdroje
------

* HURBAN, J.M.: *Olejkár*. Tatran 1977